CELEX: 32014R0291
Language: lv
Date: 2014-03-21 00:00:00
Title: Komisijas Īstenošanas regula (ES) Nr. 291/2014 ( 2014. gada 21. marts ), ar ko groza Regulu (EK) Nr. 1289/2004 attiecībā uz dzīvnieku barības piedevas dekokvināta nelietošanas laiku un maksimālajiem atlieku līmeņiem  Dokuments attiecas uz EEZ

22.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 87/87
            
         
      KOMISIJAS ĪSTENOŠANAS REGULA (ES) Nr. 291/2014
   (2014. gada 21. marts),
   ar ko groza Regulu (EK) Nr. 1289/2004 attiecībā uz dzīvnieku barības piedevas dekokvināta nelietošanas laiku un maksimālajiem atlieku līmeņiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Regulā (EK) Nr. 1831/2003 ir paredzēta iespēja barības piedevas atļauju grozīt pēc atļaujas turētāja pieprasījuma un Eiropas Pārtikas nekaitīguma iestādes (“Iestāde”) atzinuma saņemšanas.
            
         
               (2)
            
            
               Ar Komisijas Regulu (EK) Nr. 1289/2004 (2) pie kokcidiostatu un citu zāļu grupas piederošo dekokvinātu saskaņā ar Padomes Direktīvu 70/524/EEK (3) atļāva desmit gadus izmantot par barības piedevu gaļas cāļiem.
            
         
               (3)
            
            
               Atļaujas turētājs iesniedza pieteikumu, kurā lūgts atļauto laiku, kad pirms kaušanas zāles nelieto, saīsināt no trim dienām līdz nulle dienām un attiecībā uz dzīvniekiem, kas baroti ar piedevu, ieviest maksimālos atlieku līmeņus (MAL) – aknās 1,0 mg/kg, nierēs 0,8 mg/kg, muskuļos 0,5 mg/kg un ādā/taukos 1,0 mg/kg. Atļaujas turētājs iesniedza attiecīgos datus, ar kuriem pamatoja savu pieprasījumu.
            
         
               (4)
            
            
               Iestāde 2013. gada 12. septembra atzinumā (4) secināja, ka nelietošanas laika saīsināšana no trim dienām līdz nulle dienām nemazina patērētāju drošību un ka jauniesniegtie dati apliecina, ka MAL nav nepieciešami.
            
         
               (5)
            
            
               Tomēr, lai būtu iespējamas kontroles, tika uzskatīts, ka pieteikuma iesniedzēja piedāvātos MAL iedibināt ir lietderīgi.
            
         
               (6)
            
            
               Regulas (EK) Nr. 1831/2003 5. pantā paredzētie nosacījumi ir izpildīti.
            
         
               (7)
            
            
               Tāpēc Regula (EK) Nr. 1289/2004 būtu attiecīgi jāgroza.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1289/2004 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 21. martā
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 268, 18.10.2003., 29. lpp.
   
      (2)  Komisijas 2004. gada 14. jūlija Regula (EK) Nr. 1289/2004 par atļaujas izsniegšanu uz desmit gadiem, lai lopbarībā varētu izmantot piedevu “Deccox®”, kas ietilpst kokcidiostatu un citu zāļu grupā (OV L 243, 15.7.2004., 15. lpp.).
   
      (3)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
   
      (4)  EFSA Journal 2013; 11(10):3370.
   
      PIELIKUMS
      Regulas (EK) Nr. 1289/2004 pielikumu aizstāj ar šādu:
      
         
            “PIELIKUMS
            
                        Piedevas reģistrācijas numurs
                     
                     
                        Par piedevas laišanu apgrozībā atbildīgās personas vārds un reģistrācijas numurs
                     
                     
                        Piedeva (tirdzniecības nosaukums)
                     
                     
                        Sastāvs, ķīmiskā formula, apraksts, analīzes metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas termiņš
                     
                     
                        Maksimālais atlieku līmenis (MAL) attiecīgajā dzīvnieku izcelsmes pārtikā
                     
                  
                        Aktīvā viela mg uz kg kompleksās barības ar mitruma saturu 12 %
                     
                  
                        
                           Kokcidiostati un citas ārstnieciskās vielas
                        
                     
                  
                        E756
                     
                     
                        
                           Zoetis Belgium SA
                        
                     
                     
                        Dekokvināts (Deccox)
                     
                     
                        
                                     
                                 
                                 
                                    
                                       Piedevas sastāvs
                                    
                                    Dekokvināts: 60,6 g/kg
                                    Rafinēta dezodorēta sojas eļļa: 28,5 g/kg
                                    Kviešu atsijas: q. s. 1 kg
                                 
                              
                                     
                                 
                                 
                                    
                                       Aktīvā viela
                                    
                                    Dekokvināts
                                    C24H35NO5
                                    
                                    Etil-6-decikloksi-7-etoksi-4-hidroksihinolīna-3-karboksilāts
                                    
                                       CAS numurs: 18507-89-6
                                 
                              
                                     
                                 
                                 
                                    Saistītie piemaisījumi
                                    6-decikloksi-7-etoksi-4-hidroksihinolīn-3-karboksilskābe: < 0,5 %
                                    Metil-6-decikloksi-7-etoksi-4-hidroksihinolīn-3-karboksilāts: < 1,0 %
                                    Dietil-4-decikloksi-3-etoksianilīnmetilēnmalonāts: < 0,5 %
                                 
                              
                                     
                                 
                                 
                                    
                                       Analīzes metode
                                        (1)
                                    
                                    Dekokvināta noteikšanai barības piedevā, premiksos un dzīvnieku barībā:
                                    apgrieztās fāzes augstas izšķirtspējas šķidrumhromatogrāfija ar fluorescences detektēšanu (RP-HPLC-FL) – EN 16162
                                    Dekokvināta noteikšanai audos:
                                    apgrieztās fāzes augstas izšķirtspējas šķidrumhromatogrāfija kopā ar trīskāršo četrpolu masspektrometriju (RP-HPLC-MS/MS)
                                 
                              
                     
                        Gaļas cāļi
                     
                     
                         
                     
                     
                        20
                     
                     
                        40
                     
                     
                        —
                     
                     
                        2014. gada 17. jūlijs
                     
                     
                        1 000 μg dekokvināta uz kg mitru aknu un mitras ādas un tauku;
                        800 μg dekokvināta uz kg mitru nieru;
                        500 μg dekokvināta uz kg mitru muskuļu
                     
                  
      
      
         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.”